Jailbreak (skladba)

„Jailbreak“ je skladba skupiny Thin Lizzy a pôvodne titulná skladba ich albumu Jailbreak z roku 1976. Spolu s „The Boys Are Back in Town“ je jednou z ich najpopulárnejších skladieb hrávanou v classic rockových rozhlasových staniciach.

Skladba má typickú duálnu gitarovú harmóniu a je tu využitý „wah-wah“ pedál gitaristu Briana Robertsona. Texty Phila Lynotta o úteku z väzenia sú typickým zosobnením „drsných chlapov“, ktorých možno vidieť aj v „The Boys Are Back in Town“ a „The Rocker“. Alternatívna verzia skladby sa objavila na bonusovom disku remastrovanej deluxe edícii albumu „Jailbreak“ z roku 2011 s krátkym hovoreným úvodom a ďalšími gitarovými časťami.

V populárnej kultúre 
V decembri 2008 bola televíznou stanicou VH1 označená za 73. najlepšiu hard rockovú pieseň všetkých čias.

Skladba „Jailbreak“ je využitá vo filmoch Detroit Rock City, Joe Dirt, Bordello of Blood a Gracie. Bola tiež použitá v epizóde seriálu Veronika Marsová, „Ahoy, Mateys!“, a v relácii stanice MTV s názvom Jackass.

V roku 2008 bola upravená verzia uvedená v televíznej reklame piva Miller Lite a tiež MLB 08: The Show.

„Jailbreak“ je súčasťou rozhlasovej stanice Liberty Rock Radio 97.8 vo videohre Grand Theft Auto IV z roku 2008.

Dňa 3. februára 2009 výška koncertná verzia piesne (z koncertného albumu Still Dangerous) ako obsah na stiahnutie pre hernú sériu Rock Band ako súčasť balíka Thin Lizzy (ktorý obsahoval aj verzie skladieb „The Boys Are Back in Town“ a „Cowboy Song“ z rovnakého albumu). Master piesne z roku 1976 je súčasťou videohry Guitar Hero 5.

Skladba je využitá v „Late Editions“, deviatej epizóde piatej série televízneho programu The Wire.

Cover verzie 

 Americká death metalová skupina Six Feet Under skladbu prespievala na svojom albume Maximum Violence z roku 1999.
 Skupina Supersuckers so skladbou vystupovala na koncertnom albume Live at The Magic Bag, Ferndale, MI z roku 2004.
 Skupina Dropkick Murphys ju nahrala ako bonusovú skladbu pre svoj album The Meanest of Times z roku 2007.
 Koncertná cover verzia od Jona Bon Joviho bola využitá ako strana B singla „Queen of New Orleans“.
 Glam metalová skupina Slave Raider z Minnesoty skladbu prespievala na svojom albume, What Do You Know About Rock 'N Roll?, z roku 1988.
 „Jailbreak“ je silne samplovaná v skladbe Girla Talka „Don't Stop“.
 Skupina Master skladbu prespievala na svojom albume Collection of Souls z roku 1993.
 Skupina Anthrax skladbu prespievala na svojom EP Anthems z roku 2013.
 Skupina Europe skladbu prespievala so Scottom Gorhamom ako špeciálnym hosťom počas európskeho koncertu ku svojmu 30. výročiu na švédskom rockovom festivale v roku 2013. Koncerte vyšiel na DVD a Blu-ray.
 Gary Moore odohral skladbu na festivale One Night in Dublin.
 Skupina Fu Manchu skladbu prespievala ako príspevok k split 7" s Fatso Jetson v roku 1998. V roku 2019 bola pridaná do reedície Godzilla's/Eatin' Dust.
 Skupina Blue Öyster Cult skladbu prespievala na koncerte v roku 1999 (s gitaristom Alom Pitrellim)
 Skupina Grave Digger vydala cover verziu skladby na svojom EP Ballads of a Hangman z roku 2009.

Obsadenie 
Phil Lynott – basgitara, spev, akustická gitara
Scott Gorham – sólová a rytmická gitara
Brian Robertson – sólová a rytmická gitara
Brian Downey – bicie, perkusie

Referencie

Zdroj 

Single z 1976
Single skupiny Thin Lizzy